Լաուրա Ֆերարեսե

**Լաուրա Ֆերարեսե** (, ), Կանադայի ազգային հետազոտական խորհրդի տիեզերական գիտությունների հետազոտող։ Հիմնականում աշխատել է Հաբլ տիեզերական և Կանադա-Ֆրանսիա-Հավայան աստղադիտակներիի տվյալների միջոցով։

## Վաղ կյանք և կարիերա
Լաուրա Ֆերարեսեն ծնվել է Իտալիայի Պադովա քաղաքում և սովորել Պադովայի համալսարանում, իսկ 1996 թվականին Ջոն Հոփքինսի համալսարանից ստացել է փիլիսոփայական գիտությունների դոկտորի կոչում։ Նախքան Ռատգերսի համալսարանի պրոֆեսոր դառնալը եղել է Կալիֆոռնիայի տեխնոլոգիական ինստիտուտի Հաբլ ծրագրի գիտաշխատող։ 2000 թվականին Ռատգերսի համալսարանի պրոֆեսոր դառնալուց հետո աշխատել է որպես «Հաբլ» ծրագրի գիտաշխատող։ 2004 թվականին տեղափոխվել է Կանադայի ազգային հետազոտական խորհուրդ, որտեղ ներկայումս գլխավոր գիտաշխատող է։ 2017 թվականի հուլիսին Ֆերարեսեն 16 ամսով նշանակվել է որպես Ջեմինի աստղադիտարանի ժամանակավոր տնօրեն։

## Հետազոտություն
Լաուրա Ֆերարեսեի աշխատանքը նրան հնարավորություն է տվել նախագծերը ղեկավարել՝ օգտագործելով այնպիսի միջոցներ, ինչպիսիք են Հաբլ տիեզերական և Կանադա-Ֆրանսիա-Հավայան աստղադիտակները։ Նրա աշխատանքը կենտրոնանում է գերհզոր սև անցքերի զանգվածների, հյուրընկալող գալակտիկաներում աստղային արագությունների բաշխման և թե ինչպես են դրանք ազդում միմյանց վրա։ Նա նաև ուսումնասիրել է ակտիվ գալակտիկական միջուկները, գալակտիկայի դինամիկան և մասշտաբի հարաբերակցությունները, արտագալակտիկական հեռավորությունների սանդղակը և տիեզերքի ընդլայնման արագությունը։ Իր աշխատանքում Ֆերարեսեն օգտագործում է ցամաքային և տիեզերական աստղադիտարանների տվյալները, ներառյալ Հաբլ տիեզերական աստղադիտակը, Չանդրա ռենտգենյան աստղադիտարանը և Կանադա-Ֆրանկո-Հավայան աստղադիտակը։

Ըստ SAO/NASA աստղաֆիզիկական տվյալների համակարգի, նա հրապարակել է 177 գրախոսվող հոդված, որոնք ընդգրկել են ավելի քան 20,000 մեջբերում։ Նրա H-գործակիցը 66 է։ 

Ներկայումս Ֆերարեսեն Միջազգային աստղագիտական միության փոխնախագահն է և Կանադա-Ֆրանսիա-Հավայան աստղադիտակի տնօրենների խորհրդի անդամ։  2012-2014 թվականներին զբաղեցրել Է Կանադայի աստղագիտական ընկերության նախագահի պաշտոնը։ Ֆերարեսեն նաև աստղագիտության հետազոտական համալսարանների ասոցիացիայի տնօրենների խորհրդի անդամ էր և ի թիվս այլ նշանակումների, ղեկավարում էր աստղագիտության հետազոտության համալսարանի դիտորդական խորհուրդը։

## Ուսուցում
Ֆերարեսեն Վիկտորիայի, Ռատգերսի, Պադովայի համալսարաներում և SIGRAV-Ի դպրոցում դասավանդել է հարաբերականության ժամանակակից տեսություն և գրավիտացիոն ֆիզիկա։

## Ճանաչում և մրցանակներ
Ֆերարեսենն ստացել է մի քանի մրցանակներ, այդ թվում՝ 2012 թվականին Եղիսաբեթ II թագուհու ադամանդե հոբելյանական մեդալը, 2014 թվականին Հելեն Սեյեր Հոգ և 2015 թվականին Փիթեր Գ․ Մարթին մրցանակները։ 2020 թվականին ընտրվել է Կանադայի Թագավորական ընկերության անդամ։ 

2000 թվականի նոյեմբերի 30-ին Ֆերարեսեն նկարահանվել է «Հորիզոն» հեռուստասերիալի դրվագներից մեկում, որը կոչվում է «Գերհզոր Սև անցքեր»։

## Հրապարակումներ
* "A Fundamental Relation between Supermassive Black Holes and Their Host Galaxies", appeared in the Astrophysical Journal Letters, 2000
* "Final Results from the Hubble Space Telescope Key Project to Measure the Hubble Constant", appeared in the Astrophysical Journal, 2001
* "Central Masses and Broad-Line Region Sizes of Active Galactic Nuclei. II. A Homogeneous Analysis of a Large Reverberation-Mapping Database", appeared in the Astrophysical Journal, 2004
* "Supermassive Black Holes in Galactic Nuclei: Past Present and Future Research", appeared in Space Science Reviews, 2005
* "Beyond the Bulge: A Fundamental Relation between Supermassive Black Holes and Dark Matter Halos", appeared in the Astrophysical Journal Letters, 2002
* "The ACS Virgo Cluster Survey. VI. Isophotal Analysis and the Structure of Early-Type Galaxies", appeared in the Astrophysical Journal Letters, 2006

## Անդամակցություն
Լաուրա Ֆերարեսեն Միջազգային աստղագիտական միության ակտիվ անդամ է և աշխատում է սարքավորումների, տեխնոլոգիաների և տվյալների մշակման B բաժնում, միջաստղային նյութերի, տեղական տիեզերքի h բաժնում և գալակտիկաների ու տիեզերաբանության J բաժնում։ Նախկինում՝ մինչև 2012 թվականը եղել է VIII գալակտիկաների ու տիեզերքի բաժնի անդամ, իսկ մինչև 2015 թվականը մասնակցել է Միջազգային աստղագիտական միության 28 գալակտիկաների աշխատանքներին։ Նա նաև ամերիկյան աստղագիտական ընկերության և Կանադայի աստղագիտական ընկերության անդամ է։

## Ծանոթագրություններ

## Արտաքին հղումներ

* External Webpage: 
* 

Կատեգորիա:21-րդ դարի իտալացի կանայք
Կատեգորիա:Իտալացի կին գիտնականներ
Կատեգորիա:Կին գիտնականներ